Digitale Bybelstudie @ Suid van Sondag, 22 Maart 2020 :: YouVersion Event
Digitale Bybelstudie @ Suid van Sondag, 22 Maart 2020
Digitale Bybelstudie @ Suid vir ons geloofsfamilie
93 Ehmke St, Nelspruit, 1201, South Africa
Hillsong Afrikaans - In beheer
Retief Burger en Riana Nel - U's my God
MATTEUS 5:13-16 AFR83
Deur die eeue heen, het verskeie kulture sout gebruik in hulle godsdienstige seremonies en rituele. In sommige antieke samelewings, het paaie en stede ontwikkel as gevolg van handeldryf met sout.
In baie dele van die wêreld was sout 'n baie skaars kommoditeit en dit het 'n baie duursame item geword. Die uitdrukking "hy is sy sout werd", beteken 'n persoon is bevoeg en waardig om te verdien wat hy betaal word.
Ons word geroep om sout en lig te wees. Dit is die natuur van sout en lig om veranderend te wees.
Sout en lig verander alles wat dit in kontak mee kom. Sout verander 'n stuk vleis. Lig verander die atmosfeer van 'n donker vertrek. Sout verander water in 'n genesende mengsel en lig maak 'n glasvaas tot 'n pragtige kristal.
Jesus word die 'Logos' genoem – dit beteken woord/boodskap. Jesus was die boodskap. Jesus het nie die boodskap neergeskryf of gepreek nie, want Hy self was die boodskap wat die wêreld kom verander het.
Soos wat Jesus die boodskap is, so ook is ons die boodskap. Dit gaan nie oor wat ons doen nie, dit gaan oor wat en wie ons is en dit verander die manier van wat ons doen.
Ons word geroep om agente van verandering te wees in die wêreld.
In vandag se teks gebruik Jesus 'smaak' as die belangrike gebruik van sout, as sout sy smaak verloor het, is dit nutteloos.
Hoe word sout in suiwering gebruik? Wat leer dit vir julle oor ons as Christene wat gereinig en gesuiwer word deur Jesus?
'n Verbond was in die algemeen bevestig met opofferende maaltye en sout was altyd teenwoordig – omdat sout ook 'n preserveermiddel is, sou dit maklik 'n simboliek geword het van 'n ewige verbond. So sout het 'n ongelooflike aantal simboliese betekenis.
Jesus sê vir sy dissipels hulle is die sout vir die aarde...
Hoe is ons verteenwoordigers van God se nuwe verbond?
Sout verteenwoordig ons as gelowiges se invloed op die wêreld omdat ons deel het aan God se verbond. Gelowiges is die sout vir die aarde – maar ongelukkig is die sout in baie kerke vandag verslaan, en dit maak nie meer 'n verskil in die wêreld nie.
Hoe kan ons die lig vir die wêreld wees? Wat kan of behoort ons te doen?
Watter voorbeeld gee Jesus vir ons om sout en lig te wees?
Waarom is ons sout en lig? Sien vers 16 om jou te help met die antwoord...
Hoe kan julle as gesin vir God verheerlik hierdie volgende week?
Hoe kan ons gesonde infeksies veroorsaak, wat mense sal aansteek met die liefde, genade en verlossing van Jesus Christus
Wees 'n gesonde infeksie van sout en lig wat verandering bring daar waar jy geplant is.
In hierdie tyd van self isolasie, hoe kan julle as gesin 'n impak maak in ons gemeenskap, deur sout en lig te wees?
Duis:Lig - Helder Lig
Liedboek 488 - Helder skyn U lig vir die nasies
Kom ons as geloofsfamilie bid saam, vir ons land, vir die siekes, vir die medici, vir die genesing, vir troos en hoop, vir herstel, vir die ekonomie, vir ons om sout en lig te wees in hierdie onstabiele tyd waarin ons is.